PTG ลดภาระค่าครองชีพลูกค้า! จัดโปรเติมน้ำมัน แลกซื้อน้ำมันปาล์ม “มีสุข” ขวดละ 60 บ.
PTG ยืนหยัดแบ่งเบาภาระค่าครองชีพลูกค้า จัดโปรโมชั่นเติมน้ำมัน แลกซื้อน้ำมันปาล์ม “มีสุข” ขนาด 1 ลิตร ขวดละ 60 บาท สำหรับสมาชิก PT Max Card เริ่มวันนี้- 30 มิ.ย.65 
PTG แบ่งเบาภาระค่าครองชีพลูกค้า จัดโปรโมชั่นเติมน้ำมัน แลกซื้อน้ำมันปาล์ม “มีสุข” ขวดละ 60 บ. สำหรับสมาชิก PT Max Card เริ่มวันนี้- 30 มิ.ย.65 
17 พ.ค. 2565

นายพิทักษ์ รัชกิจประการ  ประธานเจ้าหน้าที่บริหารและกรรมการผู้จัดการใหญ่ บริษัท พีทีจี เอ็นเนอยี จำกัด (มหาชน) หรือ PTG เปิดเผยว่า ราคาน้ำมันปาล์มบรรจุขวดที่ปรับตัวสูงขึ้นในขณะนี้ว่า เนื่องจากผลผลิตปาล์มลดลง ประกอบกับราคาน้ำมันปาล์มดิบ (ซีพีโอ) ในตลาดโลกที่ปรับตัวพุ่งสูงขึ้นอย่างรวดเร็ว ทำให้ต้นทุนผลิตน้ำมันปาล์มขวดปรับเพิ่มขึ้นตาม ส่งผลต่อผู้ผลิตและผู้บริโภคเป็นอย่างมาก
ทั้งนี้ PTG ในฐานะผู้ให้บริการในธุรกิจพลังงานครบวงจรในประเทศไทย ขอเป็นส่วนหนึ่งในการช่วยเหลือค่าครองชีพให้ประชาชน นำผลิตภัณฑ์น้ำมันปาล์ม แบรนด์ “มีสุข” ขนาด 1 ลิตร มาจำหน่ายในราคาขวดละ 60 บาท (จากราคาปกติ 68 บาท) เพื่อบรรเทาความเดือดร้อนและช่วยลดค่าครองชีพให้กับผู้บริโภค โดยสมาชิก Max Card ที่เติมน้ำมันทุกชนิด หรือ LPG (ไม่มีขั้นต่ำ) สามารถแลกซื้อน้ำมันปาล์ม “มีสุข” ในราคาขวดละ 60 บาท โดยจำกัดสิทธิ์แลกซื้อ 2 ขวด/สมาชิก/วัน  ณ สถานีบริการ PT ทั่วประเทศที่ร่วมรายการ เริ่มตั้งแต่วันนี้ จนถึงวันที่ 30 มิถุนายน 2565 (หรือจนกว่าของจะหมด).
“PTG พร้อมให้ความช่วยเหลือประชาชนในสถานการณ์ราคาน้ำมันปาล์มบรรจุขวดมีราคาแพงไปจนกว่าสถานการณ์จะคลี่คลาย นับเป็นแนวทางในแก้ปัญหาและช่วยเหลือผู้บริโภคอีกช่องทาง ซึ่งสอดคล้องวิสัยทัศน์ของ PTG ในการพัฒนาคนและสังคมให้ อยู่ดีมีสุข” นายพิทักษ์ กล่าว